Laxar fiskeldi er langt komið með að rækta seiði sem það hefur sem stendur ekki leyfi til að setja í sjókvíar í Reyðarfirði. Fyrirtækið vonast til að endurheimta leyfið fljótlega.
Forsvarsmenn Laxa fiskeldis í Reyðarfirði vona að ógilding starfsleyfis fyrir aukið eldi í firðinum trufli ekki áform um seiðaútsetningu í vor. Fyritækið er langt komið með að rækta seiðin.
Laxar voru með 6 þúsund tonna starfsleyfi í Reyðarfirði og sáu fram á mikla aukningu eftir að Umhverfisstofnun veitti þeim leyfi fyrir 10 þúsund tonna aukningu. Náttúruverndarsamtök og veiðifélög kærðu viðbótina til úrskurðarnefndar umhverfis- að auðlindamála sem felldi hana úr gildi 14. desember. Nefndin taldi verulegan ágalla að umhverfismat áætlana hefði ekki farið fram. Jens Garðar Helgason, framkvæmdastjóri Laxa segir að í raun nái ógildingin aðeins til 7 þúsund tonna af 10 þúsund tonna viðbótinni þar sem 3 þúsund tonn voru hluti af eldri umsókn. Fyrirtækið hafi þó verið byrjað að undirbúa stækkunina.
Við erum í rauninni byrjaðir að rækta seiðin. Það tekur eitt og hálft til tvö ár að skipuleggja seiðaútsetningar. Við fengum þetta leyfi fyrir löngu síðan, fyrir einu og hálfu til tveimur árum síðan þannig að við erum í rauninni bara núna að vinna í því að endurnýja starfsleyfið og ég vona að það klárist á fyrstu vikum nýs árs. Þannig að þá ætti allt að vera í lagi þegar við síðan byrjum að setja seiðin út í júní á næsta ári. (En getur ekki tekið talsverðan tíma að gera þetta umhverfismat áætlana og allskyns kærufrestir í því?) Það var byrjað á þesari vinnu núna síðsumars í haust og auglýsingafresturinn á umhverfismat áætlana hjá Ráðuneytinu og Hafró rann út núna 8. eða 9. desember þannig að það er bara verið að vinna úr umsögnum skilst mér sem komu í tengingu við það þannig að vonandi verður hægt að halda þessu ferli áfram og klára þeta ferli núna í byrjun nýs árs.
Laxar fiskeldi er langt komið með að rækta seiði sem það hefur sem stendur ekki leyfi til að setja í sjókvíar í Reyðarfirði. Fyrirtækið vonast til að endurheimta leyfið fljótlega.